ОПШТИНA ГОРЊИ МИЛАНОВАЦ

ОПШТИНСКА УПРАВА

На основу члана 45а Закона о планирању и изградњи (''Службени гласник РС'', бр. 72/09, 81/09 – исправка, 64/10 – УС, 24/11, 121/12, 42/13-одлука УС, 50/13-одлука УС, 98/13-одлука УС, 132/14, 145/14, 83/2018 ,31/2019,37/2019, 9/2020, 52/2021 и 62/2023) и члана 37. до 44. Правилника о садржини, начину и поступку израде докумената просторног и урбанистичког планирања („Сл.гл.РС“бр.32/2019 и 47/2025), а у вези са одлуком о изради Плана детаљне регулације „ЦРКВА РУДНИК“ на Руднику („Сл.гл.општине Горњи Милановац“бр.4/2024), оглашава

**РАНИ ЈАВНИ УВИД**

# У материјал за израду Плана детаљне регулације „ЦРКВА РУДНИК“ на Руднику

**1.Рани јавни увид одржаће се у периоду од 29.08.2025.год до 12.09.2025.године, сваког радног дана од 8 до 15,30 часова,** у згради општине Горњи Милановац, у улици Тихомира Матијевића бр.4 , у просторијама Одељења за комунално-стамбене послове и урбанизам, трећи спрат, канцеларија број 1.

2.Предмет раног јавног увида је материјал припремљен у почетним фазама израде планског документа – текстуални и графички део.

3.Обавештавају се и позивају органи, организације и јавна предузећа, који су овлашћени да утврђују услове за заштиту и уређење простора и изградњу објеката да дају мишљење у погледу услова и неопходног обима и степена процене утицаја на животну средину.

4.Заинтересована правна и физичка лица могу, у току времена одређеног за рани јавни увид извршити увид у предмет раног јавног увида, добити потребне информације и стручну помоћ у вези са појединим решењима и евентуалним давањем примедби и сугестија.

5.У току трајања раног јавног увида, правна и физичка лица могу поднети примедбе и сугестије у писаној форми преко писарнице Општинске управе општине Горњи Милановац, ул. Таковска 2, лично или поштом.

Евидентиране примедбе и сугестије могу утицати на планска решења.

6.По завршеном раном јавном увиду носилац израде планског документа припрема извештај о обављеном раном јаном увиду, који усваја Комисија за планове општине Горњи Милановац. У поступку стручне контроле нацрта планског документа, институција којој је поверена израда планског документа образлаже своје ставове по питању примедби и сугестија са раног јавног увида.

7.У току раног јавног увида, материјал ће бити изложен и на сајту Општине Горњи Милановац (<http://www.gornjimilanovac.rs/javni-uvid-uvid.html>) званична презентација - Локални информациони систем планских докумената – Јавни увид.